Aleksandr Abdulov

Aleksandr Qavriiloviç Abdulov — sovet və rus teatr, kino və televiziya aktyoru, müğənni, kinorejissor, ssenarist və televiziya aparıcısı, RSFSR xalq artisti (1991) Большая Российская энциклопедия: В 30 т. / Председатель науч.-ред. совета Ю. С. Осипов. Отв. ред С. Л. Кравец. — Т. 1 (А — Анкетирование). — : Большая Российская энциклопедия, 2005. — 766 с.: ил.: карт..

 Həyatı 
Aleksandr Abdulov 1953-cü il mayın 29-da Tümen vilayətinin Tobolsk şəhərində aktyor ailəsində anadan olmuşdur. 1956-cı ildə ailə Fərqanaya qayıtmışdır..
Aleksandr Abdulov ilk dəfə beş yaşında Fərqana Dram Teatrında "Kreml saatları"tamaşasında səhnəyə çıxıb:Abdulovun sözlərinə görə, onun obrazı Leninlə dialoqda olub.
Lakin Aleksandr aktyor karyerasına can atmamırdı-məktəbdə idmanla məşğul olurdu, SSRİ üzrə qılıncoynatma idman növündə idman ustalığına namizəd dərəcəsi almışdı, musiqiyə maraq göstərirdi. Öz sözlərinə görə, pionerliyə qəbul edilməmişdi, çünki "özünü buna layiq bilməmişdi".
Məktəbi bitirdikdən sonra Abdulov atasının təkidi ilə Şçepkin teatr məktəbinə daxil olmağa çalışdı, lakin uğursuz oldu. 
Moskvadan qayıtdıqdan sonra Fərqana Dövlət Pedaqoji İnstitunun bədən tərbiyəsi fakultəsinə daxil olub. Eyni zamanda atasının teatrında səhnə xadimi işləyirdi. Bir il sonra İosif Rayevskinin kursu ilə GİTİS-ə daxil oldu.

 Teatr fəaliyyəti 
1975-ci ildə (bəzi mənbələrə görə isə 1974-cü ildə) Moskva Leninski Komsomol adına Teatrın ("Lenkom"un) baş rejissoru Mark Zaxarov, diplom tamaşasındakı oyununu bəyənərək Aleksandr Abdulovu truppaya dəvət etdi..

Abdulova Boris Vasilyevin "Siyahılarda adı yox idi" povesti əsasında hazırlanmış tamaşada leytenant Plujnikovun baş rolu təklif edildi. Bu rola görə Abdulov "Teatr Baharı" mükafatı ilə təltif olundu. Abdulovun bütün sonrakı teatr karyerası "Lenkom" teatrı ilə bağlı idi. Onun ən məhşur teatr işlərindən biri məşhur "Yunona və Avos" tamaşasındakı rolu idi.
Fyodor Dostoyevskinin "Oyunçu"romanı əsasında hazırlanmış "Vandal və bidətçi" tamaşasındakı roluna görə o,"Kristal Turandot", "K.S.Stanislavski Fondu" mükafatlarına layiq görüldü, həmçinin E.Leonov adına Beynəlxalq Teatr Fondunun fəxri fərmanı ilə təltif olundu.
1993-cü ildə Aleksandr Abdulov "Zadrovski" adlı festivalı təşkil etdi və festivaldan əldə olunan gəlirin böyük hissəsi xeyriyyə məqsədlərinə yönləndirildi. Məsələn Abdulovun "Lenkom" teatrının kollektivi və festivala dəvət olunmuş tanınmış estrada sənətçiləri və rok musiqiçilərinin səyi ilə teatrın yaxınlığında yerləşən Putinkidəki "Müqəddəs Məryəmin Doğumu" kilsəsi bərpa olunaraq Rusiya Pravoslav Kilsəsinə təhvil verildi.

 Kino fəaliyyəti 
1970-ci illərin əvvəllərindən etibarən Abdulov kinoya çəkilməyə başladı.Onun kinodakı debütü 1973-cü ildə baş tutdu. Tələbə vaxtı Ptaşukun "Vitya, Maşa və dəniz piyadaları haqqında" filmində dəniz piyadası Kozlov obrazında epizodik rol oynadı.
1974-cü ildə ilk dəfə baş rolda çəkildi Vitali Vasilyeviç Qonnovun rejissorluğu və Boris (Yen) L.Lisitskinin operatorluğu ilə lentə alınan "Vera və Fyodor" adlı qısametrajlı filmdə çəkilmişdir. 
Ümumilikdə 112 filmdə çəkilmişdir.
Məşhurluq ona yalnız 1978-ci ildə Mark Zaxarov tərəfindən Yevgeni Şvartsın eyniadlı pyesi əsasında çəkilmiş "Adi möcüzə" televiziya filmindəki Ayı obrazından sonra gəldi.
Növbəti uğurlu rolu 1979-cu ildə Pavel Arsenovun Aleksandr Volodinin pyesi əsasında çəkdiyi "Əzizlərinizdən ayrılmayın" melodramasında idi.
Burada Abdulov baş kişi rolu olan Mitya obrazını, həyat yoldaşı İrina Alyoforova isə baş qadın rolunu ifa etmişdi.
O, Tatyana Lioznovanın "Karnaval filmində Nikita,Alla Surikovanın eksentrik detektiv filmi "Qadını axtarın" da Rober, "Sehrbazlar" filmində isə İvan rollarını canlandırmışdı.
Daha sonra Tatyana  Lioznovanın "Karnaval"filmində Nikita, Alla Surikovanın eksentrik detektiv filmi "Qadını axtarın" da Rober, "Sehrbazlar" filmində isə İvan rollarını canlandırmışdır.
Abdulov komediyalarda çəkilmişdir (Ən cazibədar və cəlbedici", "Gözəl xanımlar üçün", "Sevgi formulu" və s.

Aleksandr Abdulov 2005-ci ildə Vladimir Bortkonun "Usta və Marqarita" teleserialında Korovyev obrazını canlandırmışdır. 2000-ci ildə Aleksandr Abdulovun bədii kinoda rejissor debütü baş tutmuşdur. O,məşhur nağıl əsasında "Bremən musiqiçiləri və başqaları" adlı muzikl çəkmişdir.
Abdulovun iştirakı ilə Moskva Beynəlxalq Kinofestivalı yenidən bərpa olundu və 1995-ci ildən başlayaraq bir neçə il festivalın baş direktoru oldu..

2006-ci ildə Aleksey Tolstoyun "Mühəndis Qarinin hiperboloidi" romanının yeni film adaptasiyası üzərində işə başlayıb, burada baş rolu oynamalı idi, lakin onu tamamlaya bilməyib.

 Yaradıcılığı  
 1975 - B. Vasiliyevin “Siyahılarda yoxdur” rejissor M. Zaxarova - leytenant Plujnikov
 1976 - A. Rıbnikovun "Xoakin Murrietanın ulduzu və ölümü" rejissor M. Zaxarova - Xoakin
 1976 - U.Şekspirin “Hamlet”i rejissor A. Tarkovski - Marcellus
 1979 - A. Arbuzovun "Qəddar niyyətlər" - Nikita
 1981 - A. Rıbnikovun "Juno və Avos"; rejissor M. Zaxarova - Fernando Lopez / teatr adamı / alovlu bidətçi
 1983 - "Optimist faciə" Günəş. Vişnevski - Sipliy
 1984 - C. Patrikin "Əziz Pamela"
 1986 - M.Şatrov - Verxovenski tərəfindən "Vicdan diktaturası"
 1989 — Q.Qorinin “Xatirə duası” — Menahem-Mendl
 1990 — D.Lipskerovun “Emiqrantlar üçün məktəb” — Trubetskoy
 1997 — “Varbar və azğın” (Dostoyevskinin “Qumarbaz” əsəri əsasında) — Aleksey İvanoviç
 2005 — "Tutulma" ("Bir ququ yuvasının üstündən uçdu" əsasında) — Makmerfi (həmçinin tamaşanın rejissoru)
 2007 — "Evlənmə" — Koçkarev (tamaşanın premyera tamaşalarında oynayıb)
Hər şey keçir"
“Teatr təmayüllü məktəb”
“Cəllad ağısı” — cəllad

 Filmoqrafiya 
 Al çiçək (film, 1977)
 Görüş yerini dəyişmək olmaz (film, 1979)
 Master və Marqarita (teleserial, 2005)

 İstinadlar 

 Xarici keçidlər 

 Александр Абдулов Биографическая справка РИА Новости
 Aleksandr Abdulov
 http://rusactors.ru/a/abdulov_ag/
 Aleksandr Abdulov

Kateqoriya:SSRİ aktyorları
Kateqoriya:SSRİ film rejissorları
Kateqoriya:Rusiya aktyorları
Kateqoriya:Rusiyada doğulanlar
Kateqoriya:Moskvada vəfat edənlər
Kateqoriya:SSRİ idman ustaları
Kateqoriya:SSRİ idman ustaları
Kateqoriya:Qızıl Qartal mükafatı laureatları
Kateqoriya:Rusiya film rejissorları
Kateqoriya:SSRİ ssenaristləri
Kateqoriya:Rusiya ssenaristləri
Kateqoriya:SSRİ ssenaristləri
Kateqoriya:SSRİ-nin televiziya aparıcıları
Kateqoriya:Ağciyər xərçəngindən ölənlər
Kateqoriya:Rusiyanın televiziya aparıcıları
Kateqoriya:XX əsr aktyorları
Kateqoriya:XX əsrin ssenaristləri
Kateqoriya:XXI əsr aktyorları